Kaspar Taimsoo

Kaspar Taimsoo (sündinud 30. aprillil 1987 Viljandis) on endine eesti sõudja.

2023. aasta detsembri alguses teatas ta, et lõpetab sportlaskarjääri.

Haridus
Taimsoo on Viljandi Paalalinna Gümnaasiumi vilistlane. Alates 2022. aasta oktoobrist on Kaspar Taimsoo kood/Jõhvi tehnoloogiakooli õpilane. 

 Karjäär ja saavutused 
2009. aasta Euroopa meistrivõistlustel võitis ta koos Allar Rajaga paarisaerulisel kahepaadil kuldmedali. Sama aasta MM-il saadi Rajaga pronksmedal.

2010. aasta Euroopa meistrivõistlustel Montemoris võitis ta koos Allar Rajaga paarisaerulisel kahepaadil hõbemedali.

2012. aasta suveolümpiamängudel võistles Taimsoo paarisaerulise neljapaadi koosseisus koos Tõnu Endreksoni, Allar Raja ja Andrei Jämsäga. Meeskond sai 4. koha. Sama meeskonna koosseisus oli ta ka 2012. aasta septembris Vareses toimunud sõudmise Euroopa meistrivõistlustel, kui ta tuli Euroopa meistriks. 

Aastal 2015 tuli ta Prantsusmaal Aiguebelette'is toimunud maailmameistrivõistlustel paarisaerulisel neljapaadil koos Tõnu Endreksoni, Allar Raja ja Andrei Jämsäga pronksmedalile.

2016. aasta Euroopa meistrivõistlustel Brandenburgis võitis ta koos Tõnu Endreksoni, Allar Raja ja Andrei Jämsäga paarisaerulisel neljapaadil kuldmedali.

2016. aasta Rio de Janeiro olümpiamängudel võitis koos Allar Raja, Andrei Jämsä ja Tõnu Endreksoniga pronksmedali.

2017. aasta Euroopa meistrivõistlustel sai koos Tõnu Endreksoni, Kaur Kuslapi ja Allar Rajaga pronksmedali.

Taimsoo käes on ka maailmarekord kiikingus – 7,15 m (2015)."Kaspar Taimsoo võttis kiikingu maailmarekordi oma nimele" ERR Sport, 17. september 2015

Tegevus poliitikas
Kaspar Taimsoo kuulub alates 2022. aastast erakonda Eesti 200. Ta kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 1017 häält ning ei osutunud valituks. Taimsoo kuulub Viljandi Linnavolikogu XVII koosseisu.

Tunnustus
 2009 – Kaspar Taimsoo ja Allar Raja valiti aasta võistkonnaks.
 2010 – Eesti Vabariigi spordipreemia (koos Allar Rajaga, sõudmise paarisaerulise kahepaadi meeskond sõudmise Euroopa meistrivõistluste kuldmedali ja maailmameistrivõistluste pronksmedali võitmise eest 2009. aastal)
 2012 – aasta võistkond (koosseisus Allar Raja, Tõnu Endrekson ja Andrei Jämsä)
 2013 – Eesti Vabariigi spordipreemia (koos Andrei Jämsä, Allar Raja ja Tõnu Endreksoniga, kuldmedali võitmise eest sõudmises paarisaerulise neljapaadi meeskonnas 2012. aasta Euroopa meistrivõistlustel)
 2015 – aasta võistkond (koosseisus Allar Raja, Tõnu Endrekson, Kaspar Taimsoo ja Andrei Jämsä)
 2016 – aasta võistkond (koosseisus Allar Raja, Tõnu Endrekson, Kaspar Taimsoo ja Andrei Jämsä)
 2016 – Püha Piiskop Platoni ordeni III järk
2016 – Viljandimaa kultuuripärl
 2017 – Valgetähe III klassi teenetemärk
 2017 – Eesti Vabariigi spordipreemia (koos Andrei Jämsä, Tõnu Endreksoni ja Allar Rajaga, pronksmedali võitmise eest Rio de Janeiro olümpiamängudel ja kuldmedali võitmise eest Euroopa meistrivõistlustel sõudmises paarisaerulise neljapaadi meeskonnas 2016. aastal)
 2017 – Pärnu teenetemärk (Rio olümpiamängude pronksmedali võitmise ja teiste märkimisväärsete tulemuste eest rahvusvahelistel tiitlivõistlusel ning Pärnu kui spordilinna maine kujundamise eest)
2021 – Kultuurkapitali Viljandimaa aasta tegu

Ta on saanud kuuel korral Viljandi linna spordipreemia (2005, 2008, 2009, 2011, 2012, 2017).

 Viited 

 Välislingid 

Madis Luik, "Sõudja Kaspar Taimsoo valiti lõppeva aasta Eesti parimaks noorsportlaseks", Sakala, 3. november 2004
Veiko Visnapuu, "Kaspar Taimsoo: medalit ei osanud oodata", Eesti Päevaleht, 22. september 2008
Veiko Visnapuu. Kaspar Taimsoo: me ei kavatse olümpia eel tugevat kahepaati lõhkuda, epl.ee, 5. oktoober 2009


Kategooria:Eesti sõudjad
Kategooria:Viljandi maakonna sportlased
Kategooria:Valgetähe III klassi teenetemärgi kavalerid
Kategooria:Püha Piiskop Platoni ordeni kavalerid
Kategooria:Sündinud 1987